कंगुवा

कंगुवा 2024 की तमिल भाषा की फंतासी एक्शन फिल्म है। इसका निर्देशन शिवा ने किया है। इसका निर्माण के.ई. ज्ञानवेल राजा, वी. वामसी कृष्ण रेड्डी और प्रमोद उप्पलपति ने स्टूडियो ग्रीन और यूवी क्रिएशंस के बैनर तले किया है। फिल्म में सूर्या ने मुख्य भूमिका निभाई है। इसमें बॉबी देओल और दिशा पटानी (अपने पहली तमिल फिल्म में) भी शामिल हैं। साथ ही नटराजन सुब्रमण्यम, जगपति बाबू, योगी बाबू, रेडिन किंग्सले, कोवई सरला, आनंदराज, रवि राघवेंद्र, के.एस. रविकुमार और बी.एस. अविनाश भी हैं।

इस परियोजना की घोषणा मूल रूप से अप्रैल 2019 में हुई थी। इसके बाद जनवरी 2022 में, सूर्या ने खुलासा किया कि फिल्म अभी भी प्रगति पर है। एक समय पर, ज्ञानवेल राजा ने बजट के मुद्दों के कारण फिल्म का निर्माण करने से इनकार कर दिया। बाद में, यूवी क्रिएशंस ने साथ देने के लिए सहमति व्यक्त की और राजा ने इसे संयुक्त रूप से निर्मित करने का फैसला किया।

उस वर्ष अगस्त में फिल्म को संभावित शीर्षक सूर्या 42 के साथ फिर से घोषित किया गया। ऐसा इसलिए क्योंकि यह सूर्या की प्रमुख भूमिका वाली 42वीं फिल्म थी। 'कंगुवा' शीर्षक की घोषणा अप्रैल 2023 में की गई थी। तकनीकी दल में क्रमशः संगीतकार, छायाकार और संपादक के रूप में देवी श्री प्रसाद, वेत्री पलानीसामी और निषाद यूसुफ शामिल हैं। लगभग ₹300-350 करोड़ के बजट में बनी कंगुवा अब तक बनी सबसे महंगी भारतीय फिल्मों में से एक है। कंगुवा को दशहरा के दिन 10 अक्टूबर 2024 को साधारण सिनेमाघरों, 3डी और आईमैक्स प्रारूपों में जारी किया जाना है।

सन्दर्भ

बाहरी कड़ियाँ

श्रेणी:2024 की फ़िल्में

श्रेणी:तमिल फ़िल्में
श्रेणी:भारतीय फंतासी फ़िल्में